Strachan blir skotsk landslagssjef
Ifølge britiske medier er Strachan enig med Skottlands Fotballforbund om sin personlige kontrakt. 55-åringen overtar etter Craig Levein, som fikk sparken i november i fjor. Strachan spilte 50 landskamper for Skottland. Som aktiv spilte han også for blant andre Aberdeen, Manchester United og Leeds. Han har vært manager for Coventry, Southampton, Celtic og Middlesbrough. Skottland ligger sist i sin VM-kvalifiseringsgruppe etter fire kamper.
Gordon Strachan er nær å bli ansatt som skotsk landslagssjef i fotball.